﻿ 'আমাকে এখনও কেন হাসপাতালে নেওয়া হচ্ছে না' প্রশ্ন খালেদার
Wednesday, 19th September , 2018, 07:29 pm,BDST
লাস্টনিউজবিডি,১৯ সেপ্টেম্বর,নিউজ ডেস্ক: ‘আমাকে এখনও কেন হাসপাতালে নেওয়া হচ্ছে না’ নিজের আইনজীবীদের এমন প্রশ্ন করেন কারাবন্দি বিএনপি চেয়ারপারসন বেগম খালেদা জিয়া।
এসময় তিনি দ্রুত নিজের চিকিৎসার দাবি জানিয়েছেন।
বুধবার (১৯ সেপ্টেম্বর) বিকেলে রাজধানীর নাজিম উদ্দিন রোডের বিশেষ কারাগারে তার আইনজীবী অ্যাডভোকেট সানাউল্লাহ মিয়া ও মাসুদ আহমেদ তালুকদার দেখা করতে গেলে তাদের এমন প্রশ্ন করেন সাবেক এই প্রধানমন্ত্রী।
এর আগে বিকেল ৪ টা ১০ মিনিটে ওই দুই আইনজীবী খালেদার সঙ্গে দেখা করতে কারা অভ্যন্তরে প্রবেশ করেন। পরে বিকেল ৫ টা ৫ মিনিটে সেখান থেকে বের হন তারা। এসময় খালেদা জিয়ার আইনজীবী অ্যাডভোকেট সানাউল্লাহ মিয়া বলেন, বিএনপি নেত্রীর বাম হাতের আঙ্গুলগুলো বেঁকে গিয়েছে। হাত অবশ হয়ে যাওয়ায় নাড়াচাড়া করতে পারছেন না।